Diari Oficial de la Generalitat Valenciana


Sumari del DOGV 7846, del 08-08-2016 (2016/6450)

ACORD de 4 d'agost de 2016, del Consell, pel qual s'autoritza una transferència de crèdits entre seccions, per import total de 3.000.000 euros, a fi d'incloure una línia de subvenció en el programa 722.20 Política Industrial, de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6450


Data del document
:   04-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 4 d'agost de 2016, del Consell, pel qual s'autoritza una transferència de crèdits entre seccions, per import total de 3.000.000 euros, a fi d'incloure una línia de subvenció en el programa 722.20 Política Industrial, de la Conselleria d'Economia Sostenible, Sectors Productius, Comerç i Treball. [2016/6450]  
La Conselleria d'Economia Sostenible, Sectors Productius, Comerç i Treball planteja la creació en el capítol 7 del programa 722.20 Política Industrial, de determinada línia de subvenció «Inversions en la Terminal Logística de l'Àrea Industrial d'Almussafes» per import de 3.000.000 euros, a fi de donar cobertura a la subvenció que es regula en un decret específic, per a la realització d'inversions d'adequació en la terminal logística de l'àrea industrial d'Almussafes per a la seua connexió i operativitat logística en el Corredor Mediterrani.  
  
En conseqüència i en virtut del que disposen els articles 17 i 19 de la Llei 11/2015 de Pressupostos de la Generalitat per a l'exercici 2016, a proposta de la Conselleria d'Hisenda i Model Econòmic, el Consell, prèvia deliberació, en la reunió de 4 d'agost de 2016  
  
  
ACORDA  
  
Primer  
Autoritzar una minoració de crèdit en l'aplicació pressupostària 64.64.55.794.05.5 per import de 3.000.000 euros.  
  
Segon  
Autoritzar un increment de crèdit en l'aplicació 39.84.74.661.32.2 per import de 3.000.000 euros, per a la inclusió, en l'annex de transferències i subvencions de capital, d'una nova línia de subvenció per l'import i amb les dades descriptives que es detallen a continuació:  
  
  
Codi: S0338 Denominació: Inversions en la Terminal Logística de l'Àrea Industrial d'Almussafes.  
Import: 3.000.000 Beneficiaris previstos: Ford España, SL.  
Regulació:  
Concessió directa art. 168.1 c) Llei 1/2015 Descripció i finalitat: ajudes per a la inversió en infraestructures locals. Inversions en la terminal logística de l'àrea industrial d'Almussafes per a la seua connexió i operativitat logística amb el Corredor Mediterrani.  
  
  
València, 4 d'agost de 2016.- La consellera secretària: Mónica Oltra Jarque.